Ula-klassen

Ula-klassen er en klasse undervannsbåter (type 210) som blir brukt av Den norske marinen og som avløste Kobben-klassen. Båtene har dieselelektrisk framdrift, og har en operativ dykkedybde på rundt 200 meter i fredstid.

De seks båtene er alle oppkalt etter tidligere båter av U-klassen og er hjemmehørende på Haakonsvern orlogsstasjon i Bergen.

 Historikk 
Ula-klassen var i utgangspunktet et felles prosjekt mellom den norske, delvis franske og tyske marine etter initiativ i 1972, men tyskerne trakk seg ut i 1978, og Norge fortsatte utviklingen. Frankrike produserte sidesonarene til ubåten, Norge stod for skrog og angrepssystemer mens Tyskland produserte angrepssonaren. Komponentene ble satt sammen hos Thyssen Nordseewerke i Emden i Tyskland.

Ubåtene ble innfaset i perioden 1989–1992. Kontrakten inneholdt opsjon på to skrog til, men opsjonen ble ikke utløst.Gardiner & Chumbly, 1995. p.292 

 Operasjoner 
Flere av Ula-båtene tok del i NATO-operasjonen Active Endeavour, som fant sted i Middelhavet. Ubåtenes oppgave var å innhente informasjon om skipstrafikken. I forbindelse med operasjonen i det subtropiske klimaet ble tre av båtene oppgradert med kjølesystemer (tropikalisering) mellom 2002 og 2008.

 Båter 
PennantnummerNavnKjølstrekkingSjøsattSatt i tjenesteS 300Ulauvisst29. juli 198827. april 1989S 301Utsirauvisst21. november 199130. april 1992S 302Utsteinuvisst25. april 199114. november 1991S 303Utværuvisst20. april 19908. november 1990S 304Uthauguvisst18. oktober 19907. mai 1991S 305Uredduvisst22. september 19893. mai 1990

Utfasing
I 2017 besluttet Regjeringen at Norge skal gå sammen med Tyskland i et strategisk samarbeid om anskaffelse av nye ubåter. Norge og Tyskland gjennomfører nå en felles kommersiell prosess med leverandøren Thyssenkrupp Marine Systems, der det ble bestilt henholdsvis fire og to nye ubåter.https://www.regjeringen.no/no/tema/forsvar/innsikt/ubater/id2353930/

Som en del av langtids planen for forsvaret 2024 ble det besluttet å utvide bestillingen til seks ubåter.

Den første ubåten hadde byggestart i september 2023 med planlagt levering i 2029.https://www.regjeringen.no/no/aktuelt/nyeubater/id2840758/

 Bilder 

 Referanser 
Hvorfor nye ubåter - bt.no 28. juli 2009 - besøkt 18. mars 2014


Kategori:Skip bygget i Tyskland
Kategori:Artikler i sjøfart-prosjektet